JY LEES NOU Martelize Brink deel haar foto-album
Dis die sprankelstem wat miljoene mense in SA ken: Martelize Brink van RSG, omroeper, navorser, regisseur, skrywer. Maar vir háár is haar luisteraars die eintlike sterre. Sy wys 'n paar foto's uit haar album
Tot daardie dag toe sy voor die wasbak gestaan en nie lekker gevoel het nie. Dokters weet nou nog nie presies wat gebeur het nie. Dit kon infeksie of ’n virus gewees het. Maar Martelize het vrede gemaak,
sy is eintlik besonder optimisties.
Ek en Mathys Roets in die RSG-ateljee tydens vanjaar se Valentynsdaguitsending
Wat is die belangrikste les wat jou pa jou geleer het?
Soos water van ’n eend se rug: Om nie op alles wat mense sê of doen te reageer nie en om dinge nie persoonlik op te neem nie.
Wie was jou interessantste gas?
Te veel om op te noem. Maar onlangs, Eugene Cussons van die Jane Goodall-instituut wat sjimpansees probeer red. Hy is ’n fassinerende mens wat eers in die korporatiewe wêreld was en van rigting verander het om te doen waarin hy glo. Ek lag my ook klaar vir Dowwe Dolla, en kry inspirasie vir die kombuis van die kokke en sjefs. Tog bly die belangrikste onderhoude dié waarin mense raad en hoop ontvang.
Jy is die jongste van vyf kinders. Hoe was dit om in die potjiekoskoning se huis groot te word?
Lekker! Ons het wortels en aartappels geskil dat dit by ons ore uitloop.Ons het gereeld saam met my pa getoer, omdat ons wou. Ek het wonderlike herinneringe. Soos van die lekkerste, grootste koeksisters wat hy in ’n pot in die bos gemaak het vir een of ander TV-program. My liefde vir kosmaak kom van hom af. Ek het al op 15 begin brood bak.
(Hieronder) Martelize lyk soos 'n filmster in die Mei 2012-uitgawe van SARIE. (Foto: Micky Hoyle) Lees Martelize se blog waar sy vertel van die SARIE-fotosessie